ಗೂಳಿಗಳ ಗುದ್ದಿಗೆ ಸೈಲೆಂಟ್ ಆದ ಗುಜರಾತ್ ಜೈಂಟ್ಸ್

ಬೆಂಗಳೂರು: ಬೆಂಗಳೂರು ಬುಲ್ಸ್ ಕಬಡ್ಡಿ ಅಂಗಳದಲ್ಲಿ ತನ್ನ ಗೆಲುವಿನ ನಾಗಲೋಟ ಮುಂದುವರಿಸಿದೆ ಇಂದು ಗುಜರಾತ್ ಜೈಂಟ್ಸ್ ವಿರುದ್ಧ 9 ಅಂಕಗಳ ಅಂತರದ ಜಯ ಸಾಧಿಸಿದೆ. ಅಲ್ಲದೇ ಅಂಕ ಪಟ್ಟಿಯಲ್ಲಿ ಎರಡನೇ ಸ್ಥಾನಕ್ಕೇರಿದೆ.

ಬುಲ್ಸ್ ರೈಡಿಂಗ್ ಮೆಷಿನ್ ಪವನ್ ಶೆರವತ್ ಇಂದು ಕೂಡ ಅದ್ಭುತ ಪ್ರದರ್ಶನವನ್ನು ಮುಂದುವರಿಸಿದ್ದಾರೆ. 16 ರೈಡ್, 3 ಬೋನಸ್ ಪಾಯಿಂಟ್ ಸಹಿತ 19 ಅಂಕ ಕಲೆಹಾಕಿದರು. ಅತ್ತ ಎದುರಾಳಿ ತಂಡದಲ್ಲಿ ರಾಕೇಶ್ ಸುಂಗ್ರೋಯಾ 8 ರೈಡ್, 6 ಬೋನಸ್ ಸಹಿತ 14 ಅಂಕ ಕಲೆಹಾಕಿರು. ಬೆಂಗಳೂರು ರೈಡಿಂಗ್ ಮತ್ತು ಉತ್ತಮ ಡಿಫೆನ್ಸ್ ಮೂಲಕ ಗುಜರಾತ್ ಜೈಂಟ್ಸ್‌ನ್ನು ಕಟ್ಟಿಹಾಕಿತು. ಇದನ್ನೂ ಓದಿ: 3ನೇ ಟೆಸ್ಟ್ ಪಂದ್ಯದಲ್ಲಿ ಭಾರತಕ್ಕೆ ಸೋಲು – ಸರಣಿ ವಶಪಡಿಸಿಕೊಂಡ ಆಫ್ರಿಕಾ

ಮೊದಲಾರ್ಧದಲ್ಲಿ 17-22 ಪಾಯಿಂಟ್‍ನೊಂದಿಗೆ ಬೆಂಗಳೂರು 5 ಅಂಕಗಳ ಮುನ್ನಡೆ ಪಡೆದುಕೊಂಡಿತು. ಅಂತಿಮವಾಗಿ ಬುಲ್ಸ್ 26 ರೈಡ್, 1 ಸೂಪರ್ ರೈಡ್, 10 ಟೇಕಲ್, 6 ಆಲೌಟ್, 4 ಇತರೆ ಅಂಕ ಸಹಿತ ಒಟ್ಟು 46 ಪಾಯಿಂಟ್ ಗಳಿಸಿದರೆ, ಗುಜರಾತ್ ಜೈಂಟ್ಸ್ 24 ರೈಡ್, 1 ಸೂಪರ್ ರೈಡ್, 11 ಟೇಕಲ್, 2 ಇತರೆ ಸಹಿತ  ಒಟ್ಟು 37 ಪಾಯಿಂಟ್  ಗಳಿಸಿ 9 ಅಂಕಗಳ ಸೋಲು ಕಂಡಿತು. ಇದನ್ನೂ ಓದಿ: ನೊವಾಕ್ ಜೊಕೊವಿಕ್ ವೀಸಾ 2ನೇ ಬಾರಿ ರದ್ದು – 3 ವರ್ಷ ಆಸ್ಟ್ರೇಲಿಯಾಗೆ ಪ್ರವೇಶವಿಲ್ಲ