ಗೂಳಿಗಳ ಗುದ್ದಿಗೆ ಟೈಟಾನ್ಸ್ ಪಲ್ಟಿ

ಬೆಂಗಳೂರು: ಪ್ರೊ ಕಬಡ್ಡಿ 9ನೇ ಸೀಸನ್‍ನಲ್ಲಿ (Pro Kabaddi Season 9)  ಅತಿಥೇಯ ಬೆಂಗಳೂರು ಬುಲ್ಸ್ (Bengaluru Bulls)  ತಂಡ ತೆಲುಗು ತೈಟಾನ್ಸ್ (Telugu Titans) ವಿರುದ್ಧ 34-29 ಅಂಕಗಳ ಅಂತರದಿಂದ ಗೆದ್ದು ಶುಭಾರಂಭ ಕಂಡಿದೆ.

ರೈಡ್ ಮತ್ತು ಟೇಕಲ್‍ಗಳ ಮೂಲಕ ಮಿಂಚಿದ ಬೆಂಗಳೂರು ಬುಲ್ಸ್ ಆಟಗಾರರು ಅಂತಿಮವಾಗಿ 5 ಅಂಕಗಳ ಜಯ ಸಾಧಿಸಿದರು. ಮೊದಲಾರ್ಧದಲ್ಲಿ 17-17 ಅಂಕಗಳ ಸಮಬಲ ಸಾಧಿಸಿದ ಎರಡು ತಂಡಗಳು, ದ್ವಿತೀಯಾರ್ಧದಲ್ಲಿ ರೋಚಕ ಹೋರಾಟ ನಡೆಸಿದವು. ಇದನ್ನೂ ಓದಿ: ಇಂದಿನಿಂದ ಬೆಂಗ್ಳೂರಲ್ಲಿ ಪ್ರೊ ಕಬಡ್ಡಿ ಮೇನಿಯಾ – ತ್ರಿಬಲ್ ಹೆಡ್ಡರ್ ಮೂಲಕ ಆರಂಭ

ಬೆಂಗಳೂರು ಬುಲ್ಸ್ ಒಟ್ಟು 15 ರೈಡ್, 12 ಟೇಕಲ್, 4 ಅಲೌಟ್ ಮತ್ತು ಇತರ 3 ಅಂಕಗಳಿಂದ 34 ಅಂಕ ಗಳಿಸಿತು. ಅತ್ತ ಉತ್ತಮ ಹೋರಾಟ ನೀಡಿದ ತೆಲುಗು ಟೈಟಾನ್ಸ್ 18 ರೈಡ್, 7 ಟೇಕಲ್, 2 ಅಲೌಟ್, 2 ಇತರ ಅಂಕ ಸಹಿತ 29 ಅಂಕ ಕಲೆ ಹಾಕಿ 5 ಅಂಕಗಳಿಂದ ಸೋಲುಂಡಿತು. ಇದನ್ನೂ ಓದಿ: ಮೂವತ್ತರ ಹರೆಯದಲ್ಲೇ ಬದುಕಿನ ಜರ್ನಿ ನಿಲ್ಲಿಸಿದ WWE ಸೂಪರ್ ಸ್ಟಾರ್ ಸಾರಾ ಲೀ

The Bulls' charge was as they start their season with a BANG #BLRvTT #vivoProKabaddi #FantasticPanga pic.twitter.com/SuXvEAIc49

— ProKabaddi (@ProKabaddi) October 7, 2022

ಬೆಂಗಳೂರು ಪರ ನೀರಜ್ ನರ್ವಾಲ್ 7 ಮತ್ತು ಭರತ್ ಮತ್ತು ವಿಕಾಸ್ ಖಂಡೋಲ ತಲಾ 5 ಅಂಕ ಕಲೆಹಾಕಿ ಗೆಲುವಿನ ರೂವಾರಿಯಾದರು. ಟೈಟಾನ್ಸ್ ಪರ ರಜನೀಶ್ ಮತ್ತು ವಿನಯ್ ತಲಾ 7 ಅಂಕ ಕಲೆ ಹಾಕಿ ಮಿಂಚಿದರು.

Live Tv
[brid partner=56869869 player=32851 video=960834 autoplay=true]